“Lokomotiv” Toshkentda tojik klubiga mag‘lub bo‘lib, Chempionlar Ligasi bilan xayrlashdi

“Lokomotiv” Osiyo Chempionlar Ligasining pley-off bosqichida 21-yanvar, seshanba kuni Tojikistonning “Istiqlol” jamoasiga qarshi bahs olib bordi.

Toshkentdagi “Lokomotiv” stadionida bo‘lib o‘tgan o‘yinda mehmonlar g‘alabaga erishdi. Uchrashuvning birinchi bo‘limida hisob ochilmadi. 61-daqiqada Alisher Jalilov tojikistonliklarni oldinga olib chiqdi. Uning uzoq masofadan bergan zarbasini Ignatiy Nesterov qaytara olmadi.
Qolgan vaqtda hisob o‘zgarmadi va “Lokomotiv” ikkinchi saralash bosqichidayoq o‘z yurishini to‘xtatdi.
OChL—2020
Pley-off bosqichi
21-yanvar, seshanba
Gol: 0:1 — 61 Alisher Jalilov
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!